open-index/open-wikipedia-markdown huggingface dataset:
Du Jing

**Du Jing** (, s. 23. kesäkuuta 1984 Anshan) on kiinalainen entinen sulkapalloilija, olympiavoittaja ja maailmanmestari.

Du osallistui urallaan kertaalleen olympialaisiin. Tämä tapahtui nelinpelissä Pekingin olympialaisissa 2008, jossa hän pelasi Yu Yangin parina. He voittivat ensimmäisellä kierroksella eteläkorealaiset Ha Jung-eunin ja Kim Min-jungin ja puolivälierissä japanilaiset Kumiko Oguran ja Reiko Shiota. Välierissä he kohtasivat toisen kiinalaisparin Zhang Yawen-Wei Yilin. Du ja Yu voittivat ottelun erin 2–0. Loppuottelussa he kohtasivat eteläkorealaiset Lee Kyung-wonin ja Lee Hyo-jung. Kiinalaispari voitti ottelun erin 2–0.

Du saavutti urallaan yhden maailmanmestaruuden. Tämä tapahtui Pariisissa vuonna 2010 nelinpelistä. Hänellä on kaksi MM-pronssia nelinpelistä vuosilta 2006 ja 2009. Aasian-mestaruuden hän on voittanut vuonna 2006 ja AM-hopeaa vuonna 2004. Kumpikin mitali on nelinpelistä.

## Lähteet
Carl August Grevesmöhlen

**Carl August Grevesmöhlen** (1753–1823) oli ruotsalainen virkamies. Hänestä tuli 1787 sihteeri ylitullihallitukseen, 1788 Svean hovioikeuden asessori ja 1791 valtakunnan maatullilaitoksen ylitirehtööri. Jostakin syystä tullijohtokunta erotti Grevesmöhlenin 1806 virasta toistaiseksi, jolloin hän kävi sen kimppuun kiihkeillä kirjoituksilla. Hallitus ei ottanut asiaa tutkittavaksi, vaan koetti saattaa sen unheeseen. Se huomio, minkä Grevesmöhlenin kirjoitukset olivat herättäneet, sai hänet jatkamaan kirjailijatointansa ajoittain julkaistuilla sanomalehtikirjoituksilla ja lentokirjasilla, joissa hän hyökkäsi milloin mitäkin vastaan. Jouduttuaan väittelyyn muun muassa revisionisihteeri Ludvig Boijen kanssa hän syyti tätä vastaan syytöksiä, mistä syntynyt oikeusjuttu päättyi siten, että Grevesmöhlen tuomittiin kunnian menettämiseen ja maanpakoon, Boije puolestaan vuoden vankeuteen. Grevesmöhlen lähti Norjaan, missä hän kuoli.

## Lähteet

## Aiheesta muualla
* Grevesmöhlen, Carl August, Nordisk familjebok, Uggleupplagan. 10. palsta 280–281
Pompadour (kampaus)

**Pompadour** on kampaus, jossa hiukset on kammattu edestä ylöspäin korkealle otsan ylle. Kampaus on saanut nimensä Madame de Pompadourilta. Pompadour-kampauksesta on kehittynyt eri aikakausina monia eri muunnoksia. Kuuluisia pompadour-tyylin käyttäjiä ovat muiden muassa Elvis Presley ja David Beckham.


Bette Davis in Now Voyager trailer.jpg|Bette Davis
PresleyPromo1954PhotoOnly.jpg|Elvis Presley
Ollokot.jpg|Ollokot, nez percé -kansan päällikkö
Gwen Stefani, Bloomingdales.jpg|Gwen Stefani
Leningrad Cowboys Malmi 10.JPG|Leningrad Cowboys, liioiteltu pompadour


## Lähteet

## Aiheesta muualla
Kids

**Kids** voi tarkoittaa seuraavia:

## Elokuvia
* Kids – tämän päivän lapsia (), Larry Clarkin ohjaama elokuva vuodelta 1995

## Musiikkikappaleita
* Kids, Robbie Williamsin ja Kylie Minoguen kappale vuodelta 2000
* Kids, MGMT:n kappale vuodelta 2008
* Kids, OneRepublickin kappale vuodelta 2016.
Pokémon: Matkat – Sarja

**Pokémon: Matkat – Sarja** () on Japanissa osa vuoden 2019 ''Pokémon''-animesarjaa ja länsimaissa *Pokémon*-animen 23. tuotantokausi. Sarjassa on jälleen kerran otettu käyttöön uusi animointityyli, joka on kuitenkin *Sun & Moonin* tavoin hyvin ”piirrettymäinen”.

*Matkat* keskittyy Ash Ketchumin sekä Vermillion Citystä kotoisin olevan Goh’n matkoihin ympäri pokémon-maailman kaikkia kahdeksaa aluetta, mukaan lukien uutta Galar-aluetta, kun he auttavat professori Ceriseä tämän tutkimuksissa. Samalla Ash osallistuu Maailman Kruunajaissarjaan ja kohtaa otteluissa satunnaisia kouluttajia nostaakseen sijoitustaan ja luokitustaan, kunnes voisi kohdata itse Leonin, Galarin pokémon-liigan mestarin ja Maailman Kruunajaissarjan ”monarkin”. Goh puolestaan keskittyy pyydystämään mahdollisimman monen eri lajin pokémoneja, kunnes olisi valmis pyydystämään Mew’n, jonka kohtasi Pallet Townissa ollessaan 6-vuotias.

Yhdysvalloissa ja Suomessa kausi julkaistiin Netflixin kautta. Jaksot 1–12 julkaistiin englanninkielisinä 12. kesäkuuta 2020, jaksot 13–24 julkaistiin 11. syyskuuta 2020, jaksot 25–36 julkaistiin 4. joulukuuta 2020, ja jaksot 37–48 julkaistiin 5. maaliskuuta 2021. Suomessa sarjan jaksot 1–24 julkaistiin Netflixissä 1. tammikuuta 2021 sekä jaksot 25–48 1. heinäkuuta 2021.

## Jaksot

## Äänirooleissa
### Alkuperäiset

### Englanninkieliset

### Suomenkieliset

## Lähteet
Yhdystie 4040

**Yhdystie 4040** on yhdystie, joka johtaa Kiteen Poiksillasta Parikkalan Niukkalaan. Tie alkaa valtatien 6 risteyksestä. Tie uudelleennumeroitiin vuoden 1996 tienumerointiuudistuksessa seututiestä 404 yhdystieksi sen liikenteellisen merkityksen vähennyttyä.
Songdo

**Songdo** on kaupunki Etelä-Koreassa. Se sijaitsee Incheon maakunnassa Soulin naapurissa. Songdo on älykaupungin pioneeri.

Songdo on rakennettu mereltä vallatulla maa-alueelle. Sen rakentaminen aloittiin 2001, ja sen piti valmistua 2015 mutta valmistuminen on hidastunut. Vuoteen 2018 mennessä kaupunkiin oli muuttanut vain 100&nbsp;000 asukasta - kolmannes suunnitellusta määrästä.

## Lähteet

## Aiheesta muualla
Napal Baji

**Napal Baji** (|나팔바지|) on korealaisartisti PSYn kappale. Se julkaistiin hänen seitsemännen, Chiljip PSY-Da-studioalbumin toisena singlenä 30. marraskuuta 2015. Kappaleen ovat sanoittaneet PSY sekä Yoo Gun-hyung, joista jälkimmäinen myös tuotti sen. Kappaleelle on toteutettu myös musiikkivideo, joka julkaistiin singlen julkaisupäivänä. "Napal Baji" on päässyt listoille sen kotimaassa, jossa sen paras sijoitus on singlelistan sija 2.

## Lähteet
Zwickaun piirikunta

**Zwickaun piirikunta** () on piirikunta Saksan Saksin osavaltion länsiosassa. Piirikunnan pinta-ala on 949,78 neliökilometriä ja väkiluku 317 531 asukasta. Pääkaupunki on Zwickau.

Zwickaun piirikunta luotiin 1. elokuuta 2008 yhdistämällä aiemmat Chemnitzer Landin ja Zwickauer Landin piirikunnat sekä itsenäinen Zwickaun kaupunki yhdeksi hallintoalueeksi. Pinta-alaltaan se on Saksin osavaltion pienin piirikunta ja sen väestötiheys on korkein uusien osavaltioiden kaikista piirikunnista.
Are You Sure? (Kris Kross Amsterdamin kappale)

**Are You Sure?** on alankomaalaisen DJ-tuottajakolmikko Kris Kross Amsterdamin sekä brittiläisartisti Conor Maynardin kappale, jolla vierailee myös yhdysvaltalaisräppäri Ty Dolla Sign. Sen julkaisivat Spinnin’ Records ja Parlophone digitaalisesti ladattavana singlenä 23. joulukuuta 2016. Kappale mukailee yhdysvaltalaismuusikko Bernard Wrightin kappaletta ”Who Do You Love”. Kappaleen ovat sanoittaneet Jordy Huisman, Sander Huisman, Diederik Van Elsas, Parrish Warrington, Kimberley Anne, Joren Van Der Voort sekä Tyrone Griffin Jr. Kappaleen tuotannosta vastasivat Jordy Huisman, Sander Huisman, Trackside sekä Joren Van Der Voort.

Kappale on päässyt julkaisunsa jälkeen singlelistoille ainoastaan Alankomaissa ja Skotlannissa, joista ensimmäisessä siitä muodostui vuoden 2017 86:nneksi myydyin single.

## Lähteet
Vismuttitribromidi

**Vismuttitribromidi** (BiBr3) on vismutin ja bromin muodostama epäorgaaninen molekyyliyhdiste. Yhdistettä voidaan käyttää katalyyttinä orgaanisen kemian synteeseissä.

## Ominaisuudet
Vismuttitribromidi on huoneenlämpötilassa keltaista kiteistä ainetta. Yhdisteellä on kaksi kidemuotoa eli se on polymorfista. Aineen α-muoto kootuu pyramidinmallisista BiBr3-molekyyleistä ja muuttuu kuumennettaessa yli 158 °C:n lämpötilaan rakenteeltaan polymeeriseksi β-muodoksi. Vismuttitribromidi hydrolysoituu veden vaikutuksesta ja ei liukene etanoliin. Sen sijaan se liukenee muun muassa happoihin, asetoniin, asetonitriiliin ja dietyylieetteriin. Vismuttitribromidi on Lewis-happo ja reagoi Lewis-emästen kanssa.

## Valmistus ja käyttö
Vismuttitribromidin valmistukseen käytettyjä tapoja ovat vismutin ja bromin seoksen kuumennus 250 °C:n lämpötilaan, vismutin ja jodibromidin reaktio tai vismuttioksidin ja vetybromidin välinen reaktio.
: 2 Bi + 3 Br2 → 2 BiBr3
: Bi2O3 + 6 HBr → 2 BiBr3 + 3 H2O

Vismuttitribromidia käytetään katalyyttinä muun muassa valmistettaessa syklohekseeniä sykloheksanolista, bentsyylieetterien valmistuksessa, eetterien hydrolyyseissä, halogeeninvaihtoreaktioissa ja hartsien valmistuksessa.

## Lähteet
Kris Kross Amsterdam

**Kris Kross Amsterdam** on alankomaalainen DJ-tuottajakolmikko, joka koostuu Jordy ja Sander Huismanista sekä Yuki Kempeesistä. Heidän tekemänsä musiikki on sekoitus lukuisia eri musiikkityylejä kuten R&B:a, hip hoppia, funkia, soulia, poppia ja housea. Yhtyeen käyttämä nimi on kunnianosoitus rapduo Kris Krossille, joka sai valtavaa suosiota 1990-luvun alussa kappaleella "Jump".

Heinäkuussa 2015 yhtye teki levytyssopimuksen Spinnin' Recordsin kanssa ja julkaisi debyyttisinglensä "Until the Morning", jolla esiintyy myös MC CHOCO. Yhtye tunnetaan parhaiten heidän vuonna 2016 julkaisemastaan hittikappaleesta "Sex", jonka kertosäe mukailee yhdysvaltalaisen hip hop-yhtye Salt-n-Pepan kappaletta "Let's Talk About Sex". Se pääsi singlelistan viiden parhaan joukkoon Alankomaissa, Latviassa, Norjassa, Ruotsissa, Suomessa ja Tanskassa.

## Diskografia

#### Singlet

* Until the Morning (MC CHOCOn kanssa) (2015)
* Sex (Cheat Codesin kanssa) (2016)
* Are You Sure? (Conor Maynardin kanssa, mukana Ty Dolla Sign) (2016)
* Gone Is the Night (mukana Jorge Blanco) (2017)
* Whenever (Boy Next Doorin kanssa, mukana Conor Maynard) (2018)
* Vámonos (Ally Brooken ja Messiahin kanssa) (2018)
* Hij Is van mij (Maanin ja Tabithan kanssa, mukana Bizzey) (2018)
* Money (Kraantje Pappien ja Tabithan kanssa) (2019)
* Ik sta jou beter (Nielsonin kanssa) (2019)
* Ooh Girl (Conor Maynardin kanssa, mukana A Boogie wit da Hoodie) (2019)
* Loop niet weg (Tino Martinin ja Emma Heestersin kanssa) (2020)

## Lähteet
Vogtlandkreis

**Vogtlandkreis** () on piirikunta Saksan Saksin osavaltion lounaisosassa. Piirikunnan pinta-ala on 1 412,42 neliökilometriä ja väkiluku 227 796 asukasta. Sen pääkaupunki on ollut aiemmin piirittömäksi kaupungiksi luokiteltu Plauen vuodesta 2008.

Piirikuntaa ympäröivät pohjoisessa Thüringenin Greizin piirikunta, idässä Zwickaun piirikunta ja Erzgebirgskreis, etelässä Tšekin Karlovy Varyn lääni, lounaassa Baijerin Hofin piirikunta ja lännessä Thüringenin Saale-Orla-Kreis.
Jean-Joseph Mouret

**Jean-Joseph Mouret** (11. huhtikuuta 1682 – 22. joulukuuta 1738 Charenton-le-Pont) oli ranskalainen säveltäjä.

Mouret'n isä oli silkkikauppias ja amatööriviulisti, joka takasi pojalleen kattavan musiikkikasvatuksen. Vuonna 1707 hänet nimitettiin Pariisissa Noaillesin herttua-marsalkan musiikkimestariksi, ja vuonna 1709 hän toimi musiikkijohtajana Sceaux'n hovissa, jossa teki paljon musiikkia *Grandes Nuits de Sceaux* -tapahtumasarjaan. Vuosina 1714–1718 Mouret johti Pariisin oopperan orkesteria.

Säveltäjänä Mouret omaksui komedisen oopperatyylin. Hänen ensimmäinen oopperansa *Le fêtes ou le triomphe de Thalia* (libretisti: Joseph de La Font) nostatti kohua, koska Pariisin ooppera oli tragedian pyhäkön maineessa. Mouret sävelsi myös lyyrisen komedian *Le mariage de Ragonde* (1714); vasta Jean-Philippe Rameaun *[[Platée]]n* katsotaan varsinaisesti aloittaneen ranskalaisen musiikkikomedian kauden. Mouret'n tuotantoon kuuluu myös tragedioita ja herooisia baletteja, mutta hän ei saavuttanut niillä vastaavaa menestystä kuin komedioillaan. Hän teki *divertissement*-sarjoja sekä ranskalaista että Pariisin uutta italialaista teatteria varten. Hänen näyttämömusiikin ulkopuoliseen tuotantoonsa kuuluu motetteja ja kantaatteja. 

Vuonna 1720 Mouret sai *ordinaire du Roy* -nimikkeen, jonka nojalla työskenteli laulajana kuninkaan kamarissa. Vuosina 1728–1734 hän toimi Concert Spirituel -konserttisarjan musiikillisena johtajana, mutta sen taloudelliset ja juridiset vaikeudet vaikuttivat häneen henkilökohtaisesti. Instituution johto vaihdettiin vuonna 1734, ja Mainen herttua Louis-Augusten kuoltua (1736) Mouret menetti myös asemansa Sceaux'n hovissa. Vuonna 1737 tehty käytäntömuutos johti myös italialaisen teatterin johtoaseman menetykseen, joten Mouret menetti kaikki tulonlähteensä muutaman vuoden aikana. Hän sai kuitenkin vuosittaisen eläkkeen Savoiji-Carignanon prinssi Victor Amadeus I:ltä. Mouret kuoli Frères de Saint-Jean-de-Dieun hyväntekeväisyystyönä ylläpitämässä hoitolaitoksessa.

## Lähteet

## Aiheesta muualla
* IMSLP: nuotteja
Sex (Cheat Codesin ja Kris Kross Amsterdamin kappale)

**Sex** on yhdysvaltalaisen DJ-tuottajakolmikko Cheat Codesin sekä alankomaalaisen DJ-tuottajakolmikko Kris Kross Amsterdamin kappale. Sen julkaisivat Spinnin' Records ja Casablanca Records digitaalisesti ladattavana singlenä 19. helmikuuta 2016. Kappaleen ovat sanoittaneet Hurby Azor, Bearclvw, Trevor Dahl, Matthew Russell, Jordy Huisman, Sander Huisman, Kevin Pederson, Cimo Fränkel ja Rik Annema. Kappaleen tuotannosta vastasivat puolestaan Cheat Codes, Kris Kross Amsterdam ja BEARCLVW. Kappaleen kertosäe mukailee yhdysvaltalaisen hip hop-yhtye Salt-n-Pepan vuonna 1991 julkaisemaa kappaletta "Let's Talk About Sex".

Kappaleelle on toteutettu myös Chris Campbellin ohjaama musiikkivideo, joka julkaistiin videopalvelu YouTubessa singlen julkaisupäivänä. Videolla nähdään Cheat Codesin ja Kris Kross Amsterdamin jäsenet seksuaalikasvatuksen oppitunnilla. "Sex" oli kansainvälinen menestys, sen päästyä singlelistan viiden parhaan joukkoon Alankomaissa, Norjassa, Ruotsissa, Suomessa ja Tanskassa.

Kappale on myynyt Tanskassa kaksinkertaista, Norjassa kolminkertaista ja Ruotsissa nelinkertaista platinaa.

## Lähteet
Shed a Light

**Shed a Light** on saksalaisen DJ-tuottaja Robin Schulzin ja ranskalaisen DJ-tuottaja David Guettan kappale, jolla vierailee myös yhdysvaltalainen DJ-tuottajakolmikko Cheat Codes. Sen julkaisi Tonspiel Schulzin kolmannen, Uncovered-studioalbumin johdantosinglenä 25. marraskuuta 2016. Kappaleen ovat sanoittaneet Schulz, Guetta, Jason Evigan, Jacob Kasher, Giorgio Tuinfort, Stefan Dabruck, John Ryan, Guido Kramer, Dennis Bierbrodt, Ammar Malik ja Jürgen Dohr.

Kappaleelle on toteutettu myös Mario Clementin ohjaama musiikkivideo, joka julkaistiin videopalvelu YouTubessa 31. tammikuuta 2017. Videon tuotti Christopher Kane ja sillä nähdään pääroolissa näyttelijät Franziska Nylen sekä Christopher Reinhardt. "Shed a Light" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Argentiinassa, Belgiassa, Itävallassa, Saksassa, Skotlannissa, Sloveniassa ja Sveitsissä. Lisäksi se myi kaksinkertaista platinaa Australiassa ja Italiassa.

## Lähteet
Lil Miquela

**Miquela Sousa** tai **Lil Miquela** on tekoälymuusikko, jonka ovat kehittäneet Trevor McFedries ja Sara DeCou. Projekti alkoi vuonna 2016 Instagram-profiilina. Instagram-tili sisältää kuvitteellisen kertomuksen, joka esittelee Miquelan chi-hahmona ja mallina ristiriidassa muiden digitaalisten laitteiden kanssa, kun samalla se markkinoi erilaisia tuotemerkkejä, pääasiassa muotia. Markkinointityökaluna Lil Miquela on esitellyt tuotemerkinnät katuvaatteille ja luksusbrändeille, kuten Calvin Klein ja Prada. Brud ilmoitti huhtikuussa 2018, että on Instagram-tilin ja hahmon luoja. Instagram-tilillä oli kesäkuussa 2024 yli 2,5 miljoonaa seuraajaa.

## Läsnäolo verkossa

Huhtikuussa 2018 toinen, samanlainen hahmo nimeltään Bermuda ”hakkeroi” Miquelan käyttäjän, poistaen kaikki hänen kuvansa ja korvaamalla ne omilla kuvillaan. Brud eli Trevor McFedries ja Sara DeCou paljastivat, että Miquela ja Bermuda ovat heidän luomiaan hahmoja. He alkoivat lähettämään kuvia keskenään, ja lopulta käyttäjä oli taas Miquelan. Tämä kertomus asetti Miquelan sosiaalisen oikeudenmukaisuuden aktivistiksi, jota pidettiin ongelmallisena, koska heitä pidettiin yhdessä markkinoinnin välineinä.

## Musiikkiura

Trevor McFedries, Brudin toinen perustajista, on musiikin tuottaja ja DJ. Miquela julkaisi ensimmäisen singlensä ”Not Mine” elokuussa 2017. Miquela on julkaissut useita singlejä debyytin jälkeen, kuten ”Speak Up”, ”Right Back”, ”Machine”, ”Automatic”.

## Lähteet

## Aiheesta muualla
* Lil Miquela Instagramissa.
Anna Catharina Materna

**Anna Catharina Materna** (o.s. **von der Lühe**, oik. **von Passow**; 1731 Kööpenhamina – 3. syyskuuta 1757 Kööpenhamina) oli tanskalainen näyttelijä ja näytelmäkirjailija. Perheen maineen suojelemiseksi hän käytti taiteilijanimeä Materna, ja kun hän meni myöhemmin naimisiin, hän piti kirkonkirjoissa tätä nimeä tyttönimenään.

Anna Catharina von der Lühe syntyi varattomaan upseeriperheeseen. Hän pestautui vuonna 1748 juuri perustetun Tanskan kansallisteatterin näyttelijäryhmään, mikä oli häpeällistä aatelisperheen tyttärelle. Näyttelijänlahjoja hänellä oli niin paljon, että hän kohosi teatterin primadonnaksi. Tosin hänellä oli kilpaileva primadonna Anne Dorthe Lund. Hän avioitui vuonna 1753 Christian Albreckt von Passow'n kanssa, vaikkakin avioliitto pidettiin salassa eikä aviopari koskaan asunut yhdessä. He saivat myös lapsen. 

Näihin aikoihin Anna Catharina Materna aloitti uuden uran kääntäjänä ja kirjailijana. Hän kirjoitti useita näytelmiä, joista kolmea esitettiin kuninkaallisessa teatterissa. Ensimmäinen niistä oli *Den uventede Forlibelse eller Cupido Philosoph* ja tunnetuksi tuli myös näytelmä *Mariane eller Det frie Val*. Niinpä hän oli paitsi Tanskan ensimmäinen naisnäyttelijä, myös yksi ensimmäisistä tanskalaisista, jotka kirjoittivat näytelmiä. 

## Lähteet
Rudolf von Jhering

**Rudolf von Jhering (Ihering)** (22. elokuuta 1818, Aurich, Saksa – 17. syyskuuta 1892, Göttingen, Saksa) oli saksalainen oikeustieteilijä. Hän opetti useassa yliopistossa: Baselissa 1845, Rostockissa 1846, Kielissä 1849 ja Giessenissä 1852. Hän oli professori Wienissä 1868 ja Göt­tingenissä 1872. Teoksissaan hän arvosteli kannattamansa käsitelainopin formalismia ja kehotti tutkimaan lakia sen taustalla olevien intressien pohjalta, eli ottamaan huomioon lain tarkoituksen.  Teoksilla oli suuri rooli oikeusrealismin kehityksessä.

## Teokset
* *Abhandlungen aus dem römischen Recht*, 1844
* *Geist des römischen Rechts auf den verschiedenen Stufen seiner Entwicklung*, 3 osaa, 1852-1865
* *Das Schuldmoment im römischen Privatrecht*, 1867
* *Der Kampf ums Recht*, 1872 (suom. Taistelu oikeudesta, 1948)
* *Der Zweck im Recht*, 2 kirjoitusta 1877-1883
* *Scherz und Ernst in der Jurisprudenz*, 1884
* *Der Besitzwille. Zugleich eine Kritik der herrschenden juristischen Methode*, 1889

## Lähteet

## Aiheesta muualla
Cheat Codes

**Cheat Codes** on yhdysvaltalainen DJ-tuottajakolmikko. Sen jäseniin kuuluvat Kevi (Kevin Ford), Trevor Dahl ja Matthew Russell. He julkaisivat vuonna 2016 kappaleen "Sex" joka mukailee yhdysvaltalaisyhtye Salt-n-Pepan kappaletta "Let's Talk About Sex", ja vuonna 2017 kappaleen "No Promises", jolla vierailee yhdysvaltalaislaulaja Demi Lovato. Näistä jälkimmäistä myytiin Yhdysvalloissa platinalevyn verran.

## Diskografia
#### EP-levyt
* Level 1 (8. kesäkuuta 2018)
* Level 2 (26. heinäkuuta 2019)

#### Singlet
**Pääesiintyjänä**
* Visions (2015)
* Adventure (Evan Gartnerin kanssa) (2015)
* Senses (mukana Lostboycrow) (2015)
* Follow You (2015)
* Please Don't Go (2015)
* Say Goodbye (2016)
* Sex (Kris Kross Amsterdamin kanssa) (2016)
* Runaway (2016)
* Fed Up (Lvndscapen kanssa) (2016)
* Can't Fight It (Quintinon kanssa) (2016)
* Let Me Hold You (Turn Me On) (Dante Kleinin kanssa) (2016)
* Queen Elizabeth (2016)
* No Promises (mukana Demi Lovato) (2017)
* Stay with You (Caden kanssa) (2017)
* Sober (Nicky Romeron kanssa) (2017)
* Feels Great (mukana Fetty Wap ja CVBZ) (2017)
* Put Me Back Together (mukana Kiiara) (2018)
* NSFW (Danny Questin kanssa) (2018)
* Balenciaga (2018)
* I Love It (Dvbbs:n kanssa) (2018)
* Only You (Little Mixin kanssa) (2018)
* Home (2018)
* Feeling of Falling (Kim Petrasin kanssa) (2018)
* Ferrari (mukana Afrojack) (2019)
* Who's Got Your Love (Daniel Blumen kanssa) (2019)
* Be the One (Kaskaden kanssa) (2019)
* I Feel Ya (Danny Questin ja Ina Wroldsenin kanssa) (2019)
* All of My Life (Trixxien kanssa) (2019)
* Highway (mukana Sofia Reyes ja Willy William) (2019)
* No Service in the Hills (mukana Trippie Redd, blackbear ja Prince$$ Rosie) (2020)

**Vierailevana yhtyeenä**
* Monsters Are Everywhere (The Seige, mukana Cheat Codes) (2015)
* Hold On (Moguai, mukana Cheat Codes) (2015)
* Shed a Light (Robin Schulz ja David Guetta, mukana Cheat Codes) (2016)
* Live Forever (Liam Payne, mukana Cheat Codes) (2019)

## Lähteet
Petra Gössi

**Petra Gössi** (s. 12. tammikuuta 1976) on sveitsiläinen poliitikko ja Sveitsin liberaalipuolueen puheenjohtaja.

## Tausta ja yksityiselämä
Gössi syntyi vuonna 1976 saksankielisessä Luzernissa. Hänen äitinsä on tosin kotoisin Ticinosta, minkä vuoksi Gössi puhuu myös erittäin sujuvaa italiaa. Lisäksi hän on opiskellut ranskaa..

Vaikka Gössi onkin syntynyt Luzernissa, hän kasvoi ja kävi koulua Küssnachtissä. Lukiosta hän valmistui vuonna 1996. Vuonna 2002 hän valmistui Bernin yliopistosta oikeustieteiden maisteri. Ammatiltaan hän on juristi.

## Poliittinen ura
Gössi valittiin vuonna 2004 Schwyzin kanttoonin parlamenttiin, jossa hän toimi aina vuoteen 2011 asti. Vuodesta 2012 Gössi toimi puolueensa Schwyzin osaston puheenjohtajana..

Vuoden 2011 vaaleissa Gössi nousi Sveitsin kansallisneuvostoon Schwyzin kantonin edustajana. 

Liberaalipuolueen puheenjohtajaksi Gössi valittiin huhtikuussa 2016. Hän oli ainoa ehdokas..

## Lähteet
Pentti Rautakallio

**Pentti Rautakallio** (20. elokuuta 1960 Pori – 11. huhtikuuta 2019 Pori) oli suomalainen jääkiekkoilija, pelipaikaltaan puolustaja. Hän pelasi liigassa vuosina 1979–1987 kaikkiaan 222 ottelua, kaikki Ässissä. Pelaamassaan 222 ottelussa hän teki 13 maalia ja keräsi yhteensä 27 pistettä. Jäähyjä hänelle vihellettiin uran aikana 141 minuuttia. Maajoukkueisiin Rautakalliota ei koskaan valittu, mutta kotimaan sarjoissa hän oli voittamassa hopeaa vuosina 1980 ja 1984. Sen lisäksi hän voitti Nuorten SM-kultaa vuonna 1980.

Entinen NHL-pelaaja Pekka Rautakallio on Pentti Rautakallion vanhempi veli.

## Lähteet
* 

### Viitteet
Markus Liimatainen

**Markus Liimatainen** on suomalainen toimittaja ja televisiotuottaja, joka työskentelee Yleisradiossa. Koulutukseltaan hän on medianomi.

Raahessa koulunsa käynyt Liimatainen on työskennellyt Yleisradiolla yli 20 vuotta. Hän on työuransa aikana työskennellyt muun muassa A-Talkissa, A-Studiossa, Ylen tv-uutisissa ja Ylen koronaviruspandemiaan keskittyvissä erikoisuutislähetyksissä.

Liimatainen on toiminut tiedotusupseerina rauhanturvaajatehtävissä Kosovossa vuonna 2004.

## Lähteet
Kymen konservatorio

**Kymen konservatorio** on Kotkassa sijaitseva musiikkialan oppilaitos. Konservatorio aloitti toimintansa oppisopimusmuotoisena vuonna 1997. Konservatoriolla on Ekamin kampuksella 16 opetusluokkaa.

## Lähteet

## Aiheesta muualla
* Verkkosivusto
Eric Robinson (jääkiekkoilija)

**Eric Robinson** (s. 14. kesäkuuta 1995 New Jersey) on yhdysvaltalainen jääkiekkoilija, pelipaikaltaan vasen laitahyökkääjä. Hän edustaa NHL-seura Carolina Hurricanesia.

Robinson on varaamaton pelaaja joka teki sopimuksen Columbus Blue Jacketsin kanssa maaliskuussa 2018. Hän pelasi ensimmäisen NHL-ottelunsa vielä kauden 2017–2018 aikana. Joulukuussa 2023 Blue Jackets kauppasi Robinsonin Buffalo Sabresiin vaihdossa seitsemännen kierroksen varausvuoroon vuoden 2025 varaustilaisuudessa. Heinäkuussa 2024 Robinson teki vapaana agenttina Carolina Hurricanesin kanssa yksivuotisen ja 950&nbsp;000 dollarin arvoisen sopimuksen. Kesäkuussa 2025 Robinson teki Hurricanesin kanssa nelivuotisen ja yhteensä 6,8 miljoonan dollarin arvoisen jatkosopimuksen.

6. kesäkuuta 2023 mennessä Robinson on pelannut 259 NHL-runkosarjaottelua ja tehnyt näissä 37 maalia ja 44 syöttöä eli 81 tehopistettä.

## Lähteet
*
* https://www.nhl.com/player/eric-robinson-8480762

### Viitteet
Maria Kristin Yulianti

**Maria Kristin Yulianti** (s. 25. kesäkuuta 1985 Tuban) on indonesialainen sulkapalloilija ja olympiamitalisti.

Yulianti kilpaili Pekingin olympialaisissa 2008, missä hän saavutti kaksinpelissä pronssia. Hän voitti pronssiottelussa Kiinan Lu Lanin.

Viimeiset ammattilaisturnauksensa Yulianti pelasi vuonna 2011.

## Lähteet
Japaninsiipipähkinä

**Japaninsiipipähkinä** (*Pterocarya rhoifolia*) on jalopähkinäkasvien heimoon ja siipipähkinöiden sukuun kuuluva puulaji, joka kasvaa luonnonvaraisena Japanissa ja Kiinan itäosissa.

## Ulkonäkö ja koko
Japaninsiipipähkinä on leveälatvuksinen, paksu- ja tummanharmaarunkoinen lehtipuu, joka voi kasvaa luonnossa jopa 25 metrin korkuiseksi. Suomessa koko jää 6–10 metriin. Täysikasvuisena puu on lähes yhtä leveä kuin korkea. Saarnenlehtiä muistuttavat lehdet ovat parhaimmillaan 40 cm pitkät ja jakautuvat lukuisiin lehdyköihin.

Kasvi kukkii toukokuusta heinäkuuhun. Vihreistä kukinnoista kehittyy 20–40 cm pitkät, riippuvat, vaaleanvihreät hedelmänorkot. Hedelmänorkoissa on useita pieniä, siipipalteisia pähkinöitä, jotka ovat syötäviä mutta tuskin männynsiementä suurempia.

## Levinneisyys ja elinympäristö
Luonnossa japaninsiipipähkinä kasvaa kosteilla joenrannoilla ja vuoristopurojen varsilla Kiinan Laoshanin piirikunnassa. Se viihtyy ravinteikkaassa, kosteassa ja syvämultaisessa maassa aurinkoisilla ja puolivarjoisilla kasvupaikoilla.

## Lähteet

## Aiheesta muualla
* Laji.fi: Japaninsiipipähkinä (''Pterocarya rhoifolia'')
* Arboretum Mustila: Japaninsiipipähkinä (''Pterocarya rhoifolia'') 
* Flora of China: ''Pterocarya rhoifolia'' 
* Centre for Agriculture and Biosciences International (CABI): ''Pterocarya rhoifolia'' (japanese wing nut)
Antonio García Gutiérrez

**Antonio García Gutiérrez** (5. heinäkuuta 1813–6. elokuuta 1884) oli espanjalainen näytelmäkirjailija. Hän julkaisi 1836 romanttisen tragedian *El trovador*, joka saavutti erinomaisen menestyksen. Hänen muista näytelmistään sai huomiota ainoastaan *El encubierto de Valencia*. Hänen myöhemmistä näytelmistään ansaitsevat maininnan *Simon Boccanegra*, *Juan Lorenzo*, *Venganza catalana* ja komedia *Un cuento de niñas*.

Näytelmään *Simon Boccanegra* pohjautuu samanniminen ooppera, jonka on säveltänyt Giuseppe Verdi ja jonka libreton on kirjoittanut Francesco Maria Piave. Verdi on säveltänyt myös *[[Il trovatore]]n*, johon Emanuele Bardaren viimeistelemän libreton on kirjoittanut Salvatore Cammarano.

## Lähteet

## Aiheesta muualla
Memoremains

**Memoremains** on vuonna 2016 Seinäjoella perustettu yhtye. Yhtye on julkaissut kaksi albumia. Yhtye teki ensimmäisen Euroopan kiertueensa keväällä 2019 ja esiintyi samana kesänä Seinäjoella Provinssissa. Yhtyeen kappaleita on kuunneltu Spotifyssa yli kuusi miljoona kertaa.

## Diskografia
### Studioalbumit
* *[[The Cost of Greatness]]* (2020)
* *[[Pop Metal]]* (2022)
* *[[Toxic Devotion]]* (2025)

### EP:t

* 

### Kokoelmalevyt
* Memories (Singles 2016–2019) (2020)

### Singlet
* Sorry (2019)
* Bring It On (2020)
* I Turn To You (2021)
* In The Dark (2023)

## Lähteet

## Aiheesta muualla
* Yhtyeen kotisivut
No Promises

**No Promises** on yhdysvaltalaisen DJ-tuottajakolmikko Cheat Codesin kappale, jolla vierailee myös yhdysvaltalaisartisti Demi Lovato. Se julkaistiin sekä CD:nä että digitaalisesti ladattavana singlenä 31. maaliskuuta 2017. CHR-kanaville se julkaistiin puolestaan 11. huhtikuuta 2017. Kappaleen ovat sanoittaneet Cheat Codesin jäsenien lisäksi Lovato, Lauv ja Loote. Kappaleen tuotannosta vastasivat puolestaan Loote, Trevor Dahl, Max Borghetti, Leff ja Mitch Allan (sanat).

Kappale oli julkaisunsa jälkeen kohtalainen menestys, sen päästyä singlelistan kymmenen parhaan joukkoon Latviassa, Malesiassa ja Puolassa sekä kahdenkymmenen parhaan joukkoon Australiassa, Irlannissa, Isossa-Britanniassa, Portugalissa, Skotlannissa ja Uudessa-Seelannissa. Lisäksi se myi platinaa Isossa-Britanniassa, Yhdysvalloissa sekä kuudessa muussa valtiossa. Kappaleesta on julkaistu myös akustinen versio Lovaton kuudennen, Tell Me You Love Me-studioalbumin erikoispainoksessa. Kappaleelle on toteutettu myös Hannah Lux Davisin ohjaama musiikkivideo, joka julkaistiin Cheat Codesin YouTube-kanavalla 16. toukokuuta 2017.

"No Promises" on esitetty livenä muun muassa The Tonight Show Starring Jimmy Fallonissa ja Good Morning Americassa. Lisäksi se on ollut osana Lovaton Tell Me You Love Me World Tour-kiertueen esityslistaa.

## Lähteet
Instruction

**Instruction** on brittiläisen DJ-tuottaja Jax Jonesin kappale, jolla vierailevat myös yhdysvaltalaiartisti Demi Lovato sekä brittiläisräppäri Stefflon Don. Sen julkaisi Polydor Records Jonesin ensimmäisen, Snacks EP:n kolmantena singlenä 16. kesäkuuta 2017. Kappaleen ovat sanoittaneet MNEK, Stefflon Don, Demi Lovato ja Jax Jones, joista viimeisin tuotti sen Mark Ralphin kanssa. Kappale on mukana myös Lovaton kuudennen, Tell Me You Love Me-studioalbumin erikoispainoksessa.

Kappaleelle on toteutettu myös musiikkivideo, joka julkaistiin videopalvelu YouTubessa 2. elokuuta 2017. Videolla nähdään kaikki kolme esiintyjää tanssimassa ja soittamassa lukuisia instrumentteja muiden tanssijoiden seurassa. "Instruction" oli kohtalainen menestys, sen päästyä singlelistan kahdenkymmenen parhaan joukkoon Guatemalassa, Britanniassa ja Skotlannissa sekä kolmenkymmenen parhaan joukkoon Alankomaissa, Belgiassa, Irlannissa ja Latviassa.

## Lähteet
Clas Robert Segercrantz

**Clas (Claes) Robert Segercrantz** (25. maaliskuuta 1808 Akaa – 4. lokakuuta 1879 Pietari) oli Venäjän keisarillisessa armeijassa palvellut suomalainen tykistönkenraali.

Clas Robert Segercrantzin vanhemmat olivat Segercrantz-aatelissukuun kuulunut kapteeni Fredrik Segercrantz ja Maria Helena Fischer. Segercrantz valmistui 2. Pietarin kadettikoulusta ja aloitti sotilasuransa vänrikkinä 18. tykistöprikaatissa vuonna 1826. Prikaatinsa mukana hän osallistui vuosien 1828–1829 Venäjän–Turkin sotaan. Segercrantz ylennettiin aliluutnantiksi 1832, luutnantiksi 1834, alikapteeniksi 1838 ja kapteeniksi 1843. Hänet määrättiin 11. tykistöprikaatin 3. kevyen patterin päälliköksi 1844 ja ylennettiin seuraavana vuonna everstiluutnantiksi. Hän osallistui Kaukasian sotaretkiin. Vuonna 1847 Segercrantz siirrettiin 7. tykistöprikaatin 2. raskaan patterin päälliköksi. Hän osallistui Unkarin kapinan kukistamiseen vuonna 1849, jolloin hänet myös ylennettiin everstiksi. Segercrantz määrättiin 8. tykistöprikaatin komentajaksi 1854, ja hän johti prikaatia Krimin sodassa vuosina 1854–1855. Sodan aikana hän sai lokakuussa 1855 urheudestaan kultaisen sapelin ja joulukuussa 1855 ylennyksen kenraalimajuriksi.

Vuonna 1859 Segercrantz määrättiin Kaukasian rintaman vasemman sivustan tykistökomentajaksi. Vuonna 1863 hänet ylennettiin kenraaliluutnantiksi ja määrättiin Terekin alueen tykistökomentajaksi. Seuraavana vuonna Segercrantz siirrettiin ensin Pietarin sotilaspiirin tykistökomentajan apulaiseksi ja sitten Odessan sotilaspiirin tykistökomentajaksi. Hänet ylennettiin tykistönkenraaliksi ja nimitettiin Venäjän sotaneuvoston jäseneksi heinäkuussa 1876. Segercrantz kuoli virassa ollessaan.

Segercrantzin puolisona oli vuodesta 1840 Helena Grigorjevna Tumanskaja. Heillä oli yksi poika ja yksi tytär.

## Lähteet
Eternal Atake

**Eternal Atake** on yhdysvaltalais hip hop -artisti Lil Uzi Vertin toinen studioalbumi. Albumi julkaistiin 6. maaliskuuta 2020 ja viikkoa myöhemmin albumin deluxe -versio *Lil Uzi Vert vs. the World 2* julkaistiin. *Eternal Atake* nousi julkaisuviikollaan Billboard 200 -listan ensimmäiselle sijalle ja albumia myytiin 288 000 kappaletta. *Eternal Atake* -albumin kaikki 18 kappaletta nousivat julkaisuviikollaan Billboard Hot 100 -listalle, joista ”Baby Pluto” ylsi peräti kuudennelle sijalle. Ennen albumin julkaisua, Lil Uzi Vert julkaisi kaksi singleä: ”Futsal Shuffle 2020” ja ”That Way”.

## Tausta ja julkaisu
Heinäkuussa 2018, Lil Uzi Vert kertoo aikeistaan julkaista seuraavan studioalbuminsa. Hän jakaa internetissä albumin nimen *Eternal Atake* sekä albumin kannen, joka muistuttaa hyvin paljon Heaven’s Gate -logoa. Lopulliseksi albumin kanneksi kyseinen kansi ei kuitenkaan tekijänoikeussyistä päätynyt. Lil Uzi Vert mainitsi albumistaan useaan otteeseen lähes kahden vuoden ajan. Siinä välissä hän ehti julkaista singlejä, jotka eivät lopulta päätyneet lopulliselle albumille: ”New Patek”,  ”That's A Rack” ja  ”Sanguine Paradise”. Yhdeksi syyksi *Eternal Atake* -albumin lykkäämiselle pidetään sitä, että Lil Uzi Vertin musiikkia vuosi hakkereiden toimista ulos, ja näin hänen piti tehdä jatkuvasti uusia korvaavia biisejä. Yksi näistä ulos vuotaneista biiseistä on ”Of Course”, joka on saanut YouTubessa yli 300 000 näyttökertaa huolimatta siitä, että sen latasi tuntematon osapuoli. 

*Eternal Atake* -albumin pitkä odotus näytti olevan lopuillaan joulukuussa 2019, kun Lil Uzi Vert julkaisi albumin ensimmäisen singlen ”Futsal Shuffle 2020”. Futsal Shuffle 2020 nousi Billboard Hot 100 -listan viidennelle sijalle, joka on Lil Uzi Vertin toiseksi paras suoritus kyseisellä listalla ”Bad and Boujee” -kappaleen ykkössijan jälkeen. 1.maaliskuuta 2020, Lil Uzi Vert julkaisi toisen ja viimeisen sinkun ennen albumin julkaisemista: ”That Way”. Kaksi päivää myöhemmin hän julkaisi internetissä lyhytelokuvan, joka toimii albumin trailerina. Hän myös laati Twitterissä äänestyksen, jossa hänen fanit saivat äänestää albumin kannen kolmesta eri vaihtoehdosta. 

6. maaliskuuta 2020, Lil Uzi Vert julkaisi pitkään odotetun *Eternal Atake* -albumin. Viikko albumin julkaisun jälkeen hän julkaisi albumin toisen (deluxe) osan: *Lil Uzi Vert vs. the World 2*, joka sisälsi vierailuja suosituilta hip hop -artisteilta, kuten 21 Savage, Future ja Young Thug.

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

;Eternal Atake (Deluxe) – Lil Uzi Vert vs. the World 2
# 
# 
# 
# 
# 
# 
# 
# 
# 
# 
# 
# 
# 
# 

## Lähteet

# YleX Music. Lil Uzi Vert on räpin outolintu Youtube.
# Xander Zellner. Lil Uzi Vert Charts 20 Songs on Hot 100 -- Including Every Track From 'Eternal Atake' Billboard.
# Sheldon Pearce. The Long, Bumpy Road to Lil Uzi Vert’s ''Eternal Atake''ternal-atake/ Pitchfork.

### Viitteet
Fredrik Wilhelm Selin

**Fredrik Wilhelm Selin** (20. helmikuuta 1849 Viipuri – 26. heinäkuuta 1922 Helsinki) oli Venäjän keisarillisessa armeijassa palvellut suomalainen kenraalimajuri.

Fredrik Wilhelm Selinin vanhemmat olivat Viipurin hovioikeuden hovioikeudenneuvos, tilanomistaja Johan Fredrik Selin ja Anna Eveline Blondine von Knorring ja puoliso vuodesta 1885 Ellen Hulda Louise Schulman. Fredrik Wilhelm Selin tuli oppilaaksi Pietarin merikadettikouluun 1865 ja ylennettiin gardemariniksi 1869. Valmistuttuaan koulusta hänet ylennettiin midshipsmaniksi ja määrättiin palvelukseen 1. meriekipaasiin 1871. Selin toimi fregatti Admiral Spiridonoffin miehistön 8. komppanian päällikkönä 1871–1873 ja korvetti Varjazin 10. komppanian päällikkönä 1873–1874. Hänet ylennettiin luutnantiksi huhtikuussa 1874 ja siirrettiin 8. meriekipaasiin Kronstadtiin. Kesäkuussa hänet määrättiin korvetti Giljakin vt. reviisoriksi ja vakinaistettiin tehtävään heinäkuussa. Syyskuusta lähtien hän toimi samalla 8. meriekipaasin miehistön valvontamiehenä. Vuonna 1876 Selin komennettiin palvelukseen suomenmaalaiseen merikomppaniaan. Hän toimi merenmittaustoimituskuntain päällikkönä Lauritsalan–Mikkelin kulkuväylällä 1876–1879 ja Päijänteellä 1879–1884. Selin ylennettiin kapteeniksi 1880 ja siirrettiin suomenmaalaisen merikomppanian upseeriluetteloihin 1883. Hän toimi merenmittaushöyryvene Sextantin päällikkönä Pohjanlahdella 1884–1889 ja Uudenkaupungin–Katajakarin kulkuväylällä 1889.

Majuriksi Selin ylennettiin 1886 ja siirrettiin Suomen luotsi- ja majakkalaitoksen palvelukseen, everstiluutnantiksi hän yleni 1888. Selin oli 1889–1892 senaatin Suomen karttalaitoksen tarkastamista varten asettaman valiokunnan jäsen. Vuonna 1890 hänet määrättiin Helsingin luotsipiirin päälliköksi ja nimitettiin 1895 ylijohtajan apulaiseksi Suomen luotsi- ja majakkalaitoksen ylihallitukseen, jonka vt. ylijohtajana hän toimi syksyllä 1897. Selin asetettiin Venäjän laivaston amiraalikuntaan huhtikuussa 1895, ylennettiin everstiksi toukokuussa 1895 ja kenraalimajuriksi tammikuussa 1908. Aktiivipalveluksesta Selin erosi vuonna 1912.

## Lähteet
You Don’t Know Me

**You Don’t Know Me** on brittiläisen DJ-tuottaja Jax Jonesin kappale, jolla vierailee myös brittiläisartisti Raye. Sen julkaisi Polydor Records Jonesin ensimmäisen, Snacks-EP-levyn toisena singlenä 9. joulukuuta 2016. Kappaleen ovat sanoittaneet Jones, Raye, Walter Merziger, Arno Kammermeier, Peter Hayo, Patrick Bodmer, Uzoechi Emenike, Phil D. Young ja Janee Bennett, joista ensimmäinen myös tuotti sen.

Kappaleelle on toteutettu myös musiikkivideo, joka julkaistiin Jonesin YouTube-kanavalla singlen julkaisupäivänä. Videolla seurataan pientä tyttöä, joka pyörii ympäri taloa. Niin Jones kuin Raye tekevät videolla cameo-esiintymisensä. ”You Don’t Know Me” oli kansainvälinen menestys, sen päästyä singlelistan viiden parhaan joukkoon Belgiassa, Bulgariassa, Irlannissa, Isossa-Britanniassa, Ranskassa, Saksassa, Skotlannissa ja Sveitsissä sekä kymmenen parhaan joukkoon muun muassa Italiassa, Romaniassa ja Suomessa. Italiassa kappale myi kolminkertaista platinaa 150&nbsp;000 myydyllä kopiolla.

## Lähteet
OK (Robin Schulzin kappale)

**"OK"** on saksalaisen DJ-tuottaja Robin Schulzin kappale, jolla vierailee myös brittiläisartisti James Blunt. Sen julkaisivat Tonspiel ja Warner Music Group Schulzin kolmannen, Uncovered-studioalbumin toisena singlenä 19. toukokuuta 2017. Kappaleen ovat sanoittaneet Schulz, Blunt, Steve Mac ja MoZella, joista ensimmäinen myös tuotti sen.

Kappale oli toteutettu alun perin Bluntin omaa The Afterlove-studioalbumia varten, mutta koska Blunt ei kokenut sitä julkaisemisen arvoiseksi, jätti hän sen julkaisematta omalla albumillaan. Myöhemmin Schulzin kuultua kappaleen hän päätti miksata sitä, jonka jälkeen Blunt oli tyytyväinen lopputulokseen ja se liitettiin osaksi Schulzin *Uncovered*-studioalbumia. Kappaleelle on toteutettu myös musiikkivideo, joka julkaistiin Schulzin YouTube-kanavalla singlen julkaisupäivänä. Videon ohjasi Liza Minou Morberg ja se on ilmeinen kunnianosoitus elokuvalle Tahraton mieli.

"OK" oli kaupallisesti kohtalainen menestys, sen päästyä singlelistan kymmenen parhaan joukkoon Espanjassa, Itävallassa, Ranskassa, Ruotsissa, Saksassa, Sloveniassa, Suomessa, Sveitsissä ja Unkarissa. Lisäksi se myi sekä Saksassa että Sveitsissä kaksinkertaista ja Italiassa kolminkertaista platinaa.

## Lähteet
Fathi Ahmed

**Fathi Ahmed** (s. Järvenpää) on suomalainen stand up -koomikko ja näyttelijä.

## Ura
Fathi Ahmed on koulutukseltaan kokki, mutta hän suuntautui viihdealalle ja sai stand up -tulokkaan tittelin vuonna 2014. Ahmed on somalitaustainen, ja hänen vanhempansa ovat ensimmäisen polven maahanmuuttajia. Hän ammentaa huumoriinsa usein kokemuksistaan toisen polven maahanmuuttajana.

Ahmed tiivistää suhteensa koomikon ammattiin: "Synnynnäisesti voi olla hauska, mutta koomikkona pitää olla hauska monella tavalla."

Ahmed on näytellyt useissa televisiosarjoissa, kuten *[[Downshiftaajat]]*, *[[Modernit miehet]]* ja *[[Aikuiset (televisiosarja)|Aikuiset]]*.

## Lähteet

## Aiheesta muualla
*Forssan Lehti: Fathi Ahmed oppi lähiölapsena tarkistamaan puliukolta pulssin (10.8.2019)
*Helsingin Sanomat: Kuka pelkää mustaa miestä? huusivat lapset opettajan nöyryyttämälle Fathi Ahmedille (19.9.2018)
*Professorin ajatuksia: Somalitaustainen stand-up koomikko valokeilassa (12.12.2016)
Castle on the Hill

**Castle on the Hill** on brittiläislaulaja Ed Sheeranin kappale. Sen julkaisivat Asylum Records sekä Atlantic Records hänen kolmannen, ÷-studioalbumin kaksipuolisena johdantosinglenä kappaleen Shape of You kanssa 6. tammikuuta 2017. Kappaleen ovat sekä sanoittaneet että tuottaneet Sheeran ja Benny Blanco. Kappaleen sanat viittaavat Sheeranin kotikaupungissa sijaitsevaan Framlinghamin linnaan.

"Castle on the Hill" oli myyntimenestys, sen päästyä singlelistan kärkeen Islannissa ja Skotlannissa sekä listan toiselle sijalle muissa lukuisissa valtioissa, samalla kun Shape of You sijoittui monissa valtioissa listan kärkeen. Kyseessä oli tämän myötä kaikkien aikojen ensimmäinen kerta kun Australian, Britannian ja Saksan singlelistoilla on samalla artistilla uudet kappaleet listan kahdella kärkisijalla. Yhdysvalloissa kyseessä oli puolestaan ensimmäinen kerta kun samalla artistilla on kaksi singlejulkaisua debytoimassa samaan aikaan Billboard Hot 100-listalla kymmenen parhaan joukossa.

Kappaleelle on toteutettu myös George Belfieldin ohjaama musiikkivideo, joka julkaistiin 23. tammikuuta 2017. Videon tuotti Tom Gardner ja sitä kuvattiin lukuisissa eri paikoissa pitkin Suffolkia kuten Framlinghamissa, Boytonin soilla, Mildenhall Stadiumilla ja Felixstowessa. Videon viimeisessä kohtauksessa näkyy Framlinghamin linna.

## Lähteet
Frechen

**Frechen** on kaupunki Nordrhein-Westfalenin osavaltiossa läntisessä Saksassa. Aivan Kölnin tuntumassa sijaitsevan Frechenin kaupungistuminen alkoi hiilenlouhinnasta 1800-luvulla. Kaupunki tunnetaan myös bartmann-ruukkujen valmistuksesta.

## Maantiede
Frechen sijaitsee osavaltionsa lounaisosassa noin 10 kilometriä Kölnin keskustasta länteen.

Frechen koostuu yhdeksästä kaupunginosasta: Frechen Innenstadt, Königsdorf, Bachem, Habbelrath, Buschbell, Grube Carl, Hücheln, Grefrath ja Benzelrath. Asutus on keskittynyt Frechenin itäosaan ja muodostaa jatkumon Kölnin läntisille kaupunginosille. Grefrath ja Habbelrath sijaitsevat Frechenin kantakaupungista hieman länteen. Väentiheys laskee länttä kohden: Frechenin läntisessä naapurikaupungissa Kerpenissä se on noin puolet Frechenin väentiheydestä.

Rhein-Erft-Kreis kuuluu Kölnin hallintopiiriin, joka kattaa Nordrhein-Westfalenin lounaisosan. Hallintopiirissä asuu runsas 5&nbsp;% Saksan väestöstä.

## Historia

Ensimmäinen asiakirjamaininta Frechenistä on Kaarle Kaljupään dokumentissa vuodelta 877. Tuolloin käytettiin kirjoitusasua Frekena. Ruskohiilenlouhinta alkoi vuonna 1700. Vuosisadan puolessavälissä Frechen oli edelleen vähäväkinen paikkakunta: asukkaita oli noin 1&nbsp;300. Ranskalaiset valloittivat Frechenin 1794 ja tekivät siitä osan Weiden kantonia, joka puolestaan oli osa Kölnin arrondissementtia. Hallintoyksiköt perustettiin 1798 ja lakkautettiin 1814, minkä jälkeen Frechenistä ympäristöineen tuli osa Preussia.

1800-luvun jälkipuoliskolla Frechen teollistui voimakkaasti ja sai sen myötä muun muassa sähköisen katuvalaistuksen 1890-luvulla. Vuonna 1900 Frechenin hallinnollisella alueella eli noin 6&nbsp;000 ihmistä. Vuonna 1927 Frecheniin liitettiin maalaiskunnat Bachem ja Buschbell. Toisen maailmansodan lopussa maaliskuussa 1945 Yhdysvaltain joukot miehittivät Frechenin. Kaupunkioikeudet Frechen sai 1951, asukkaita oli tuolloin noin 21&nbsp;000. Vuonna 1966 väkiluku ylitti 30&nbsp;000:n rajan. 1970-luvulla Frecheniin liitettiin alueita ympäristön maalaiskunnista.

Frechenin historiallisia rakennuksia ovat muun muassa Audomarin kirkko, vanha raatihuone ja keskiaikainen Burg Bachem.

Frechenin taloushistorian huomattava osa on niin kutsuttu bartmann-ruukku (Bartmannskrug), joita valmistettiin 1500- ja 1600-luvuilla. Kaupungin keskustassa on Olaf Höhnenin (1933–2009) bartmann-ruukuista valmistama taideteos. Frechenissä toimii keramiikkamuseo Keramion.

## Talous ja liikenne
Frechenissä toimii muun muassa autoalan, lääketeollisuuden, huonekaluteollisuuden, logistiikan ja huipputeknologian yrityksiä.

Kölnin pikaraitiotiejärjestelmä ulottuu Frecheniin. Nopea kaupunkirata Köln–Aachen kulkee Königsdorfin kautta, liikennepaikka Frechen-Königsdorf sijaitsee 13,8 kilometriä Kölnin päärautatieasemalta länteen. Valtakunnalliset moottoritiet BAB 1 ja BAB 4 risteävät Frechenin keskustan koillispuolella. Risteyksen tuntumaan on rakennettu teollisuusalue. Kölnistä Belgian rajalle vievä 65-kilometrinen Bundesstraße 264 on rakennettu Frechenin keskustan kautta.

## Lähteet

## Aiheesta muualla
*Frechen, Nordrhein-Westfalen, Saksa — Sunrise, Sunset, and Daylength
Tanskan akatemia

**Tanskan akatemia** (*Det Danske Akademi*) on itsenäinen instituutio, joka perustettiin 28. marraskuuta 1960 kirjailija Karl Bjarnhofin ja taidehistorioitsija Christian Ellingin aloitteesta. Jäseniä on nykyisin 19, pääasiassa kirjailijoita mutta myös kirjallisuuden- ja kielentutkijoita. Akatemia jakaa palkintoja ennen kaikkea kirjailijoille.

Tanskan valtio tukee akatemiaa rahallisesti, lisäksi akatemia saa lahjoituksia yksityisiltä säätiöiltä toimintansa tukemiseen ja palkintojen rahoittamiseen.

Akatemian sihteerinä on vuodesta 2012 alkaen Jens Smærup Sørensenin jälkeen ollut professori Per Øhrgaard ja hänen jälkeensä pysyvänä sihteerinä Søren Ulrik Thomsen.

Akatemiaa ravisteli keväällä 2020 skandaali, kun jo aiemmin skismaa aiheuttanut jäsen Marianne Stidsen oli useita kertoja esittänyt jyrkkiä metoo-kannanottoja. Häntä vaadittiin eroamaan. Skisman vuoksi neljä jäsentä, Suzanne Brøgger, Astrid Saalbach, Ida Jessen ja Jens Smærup Sørensen, ilmoitti vetäytyvänsä Akatemian toiminnasta.

## Jäsenet
Alkujaan akatemiassa oli 12 jäsentä, mutta määrää lisättiin neljällä 28. helmikuuta 1961 jolloin jäseniä oli 16. Vuonna 1994 tuli mahdolliseksi lisätä jäsenmäärää 20:een.

### Nykyiset jäsenet
Nykyisessä Tanskan akatemiassa on 19 jäsentä:
* Vuodesta 1973: Torben Brostrøm
* Vuodesta 1989: Klaus Høeck
* Vuodesta 1989: Jørn Lund
* Vuodesta 1989: Pia Tafdrup
* Vuodesta 1995: Søren Ulrik Thomsen
* Vuodesta 1997: Suzanne Brøgger
* Vuodesta 1997: Peter Laugesen
* Vuodesta 2001: Frederik Stjernfelt
* Vuodesta 2001: Per Øhrgaard
* Vuodesta 2005: Pia Juul
* Vuodesta 2005: Svend Åge Madsen
* Vuodesta 2007: Poul Erik Tøjner
* Vuodesta 2012: Ida Jessen
* Vuodesta 2013: Lasse Horne Kjældgaard
* Vuodesta 2014: Anne-Marie Mai
* Vuodesta 2014: Henrik Nordbrandt
* Vuodesta 2014: Marianne Stidsen
* Vuodesta 2018: Ursula Andkjær Olsen
* Vuodesta 2018: Thomas Boberg

Aiempia jäseniä: Kjeld Abell, Benny Andersen, Frederik Julius Billeskov Jansen, Karl Bjarnhof, Thorkild Bjørnvig, Karen Blixen, Jørgen Gustava Brandt, H. C. Branner, Hans Brix, Mogens Brøndsted, Inger Christensen, Paul Diderichsen, Christian Elling, Otto Gelsted, Elsa Gress, Uffe Harder, William Heinesen, Agnes Henningsen, Poul Henningsen, Sven Holm, 
Erik Knudsen, Per Kirkeby, Tom Kristensen, Sven Møller Kristensen, K. E. Løgstrup, Steen Eiler Rasmussen, Jacob Paludan, Leif Panduro, Klaus Rifbjerg, Paul V. Rubow, Astrid Saalbach, Ole Sarvig, Tage Skou-Hansen, Knud Sønderby, Villy Sørensen, Jens Smærup Sørensen, Ole Wivel, Erik Aalbæk Jensen.

## Palkinnot
Tanskan akatemia jakaa seuraavia palkintoja:
* Den Store Pris
* Selskabets Pris
* Kjeld Abell -palkinto Abells Mindefondin puolesta
* Otto Gelsted -palkinto Otto Gelsteds Mindefondin puolesta
* Klaus Rifbjergs debutantpris for lyrik
* Beatrice-palkinto
* Tanskan akatemian kääntäjäpalkinto
* Hvass Prisen (ei myönnetä enää)
* Silas Prisen

Lisäksi akatemia jakaa kahta mitalia:
* Selskabets Medalje
* Blixen-mitali

## Lähteet

## Aiheesta muualla
* Den Danske Akademis webbplats
Riley Stillman

**Riley Stillman** (s. 9. maaliskuuta 1998 Ontario) on kanadalainen jääkiekkoilija, joka pelaa NHL-joukkue Carolina Hurricanesissa. Stillman on pelipaikaltaan puolustaja.

Florida Panthers varasi Stillmanin vuoden 2016 varaustilaisuuden neljännellä kierroksella numerolla 114. Stillman pelasi ensimmäisen NHL-ottelunsa kaudella 2018–2019. Huhtikuussa 2021 Panthers kauppasi Stillmanin Chicago Blackhawksiin yhdessä Brett Connollyn, Henrik Borgströmin ja seitsemännen kierroksen varausvuoron kanssa vaihdossa Lucas Wallmarkiin ja Lucas Carlssoniin. Siirron jälkeen Stillman teki Blackhawksin kanssa kolmivuotisen ja yhteensä 4,05 miljoonan dollarin arvoisen jatkosopimuksen.

Lokakuussa 2022 Blackhawks kauppasi Stillmanin Vancouver Canucksiin vaihdossa Jason Dickinsoniin ja toisen kierroksen varausvuoroon.

Helmikuussa 2023 Canucks kauppasi Stillmanin Buffalo Sabresiin vaihdossa Josh Bloomiin.

Heinäkuussa 2024 Stillman teki vapaana agenttina Carolina Hurricanesin kanssa vuoden mittaisen ja 775 000 dollarin arvoisen kaksisuuntaisen sopimuksen.

## Lähteet

*
The Fighter (kappale)

**The Fighter** on australialaisartisti Keith Urbanin kappale, jolla vierailee myös yhdysvaltalaislaulaja Carrie Underwood. Sen julkaisivat Hit Red ja Capitol Records Urbanin yhdeksännen, Ripcord-studioalbumin viidentenä ja viimeisenä singlenä 6. helmikuuta 2017. Kappaleen ovat sekä sanoittaneet että tuottaneet Urban ja busbee.

Kappale oli kaupallisesti kohtalainen menestys, sen päästyä listoille Australiassa, Belgiassa, Kanadassa, Skotlannissa ja Yhdysvalloissa. "The Fighter" oli Belgiassa ja Skotlannissa Urbanin uran ensimmäinen listoille päässyt kappale. Lisäksi se on rikkonut platinalevyrajan Australiassa, Kanadassa ja Yhdysvalloissa.

Kappale on esitetty ensimmäisen kerran livenä vuoden 2017 Grammy-palkintogaalassa. Niin Urban kuin Underwood ovat esittäneet kappaleen sen jälkeen myös muun muassa vuoden 2017 Academy of Country Music Awardsissa sekä saman vuoden CMT Music Awardsissa.

## Lähteet